hu en hu hu hbs_lat hu en hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Vida Gergely kritikája H. Nagy Péter könyvéről az Irodalmi Szemlében | Bázis
Magyar Irodalmi és Művészeti Egyesület Szlovákiában
Vida Gergely kritikáját közli az Irodalmi Szemle 2021. nyári duplaszáma H. Nagy Péter Karanténkultúra és járványvilág. Feljegyzések a korona idején (Budapest, Prae Kiadó, 2020) című könyvéről:
“Jó ideje nem botlott az emberiség olyan globális eseménybe, amely – globalitása ellenére – ennyire egyéni tapasztalattá volt képes válni. A 2020 elején útjára indult s ma is aktuális világjárványtól alig valaki függetleníthette magát, legyen szó családi tragédiáról, fenyegetettségérzésről vagy egyszerűen csak a pandémia kapcsán elképesztően felturbózott hírfolyamban való eligazodásról. Talán távoli az analógia, de mediális szempontból érdemes utalni a CNN hírtelevízió szerepére az iraki háború idején. Azóta képtudományi közhely lett a háborús események egyenes adása, ebben az értelemben vonható itt meg a párhuzam, azzal a kiigazítással, hogy a koronajárvány már az interneté. A Karanténkultúra és járványvilág szövegeinek keletkezése idején (2020 márciusa–júniusa), a járvány első szakaszában online közvetítések formájában strukturálták a hírportálok a vonatkozó információkat, akár egy focimeccset, s este úgy búcsúztak, hogy a közvetítést másnap folytatják. A járvány pandémiává válása felpörgette a hírfolyamot, ami elképesztő híréhséget generált, majd a sorra bekövetkező „lokális” karanténokkal, amolyan elmevírussá mutálódva, a háztartásokba is beköltözött: fénysebességgel generálta ki kultúráját. H. Nagy Péter igen helyesen jelöli ki a könyv címében a kultúrává válás folyamatának kettős felcsavarodását, még ha a „karantén kultúrája” természetesen nem választható el a „járvány világától”. A címbéli kijelölések a könyv két blokkjára (is) előreutalnak. Az első sorozatot 40, számmal és címmel ellátott (eredetileg) Facebook-poszt alkotja; a másodikban kulturális online és akusztikus felületek felkérésére készült hosszabb esszék találhatók, amelyekben H. Nagy a járvány kulturális kontextusát térképezi fel. Az első blokk írásai naplószerűen, időrendben követik a 2020 márciusa és júniusa közti karanténidőszak mediális (kulturális) történéseit, illetve természetesen azt, ahogyan ezek megjelennek egy képzett felhasználó, egy popkultúra-kutató számára. Nyelvi és műfaji hibriditás jellemző rájuk, így innovatívabbak, mint az ismerősebb talajon mozgó 2. blokk (Kulturális járványtan 1–12) szintén érdemdús szövegei. A rövid írások csavarnak egyet a naplóformán, hiszen miközben pontos keltezéssel ellátottak, egy fiktív, 2025-ben megjelenő járvány-monográfia fejezeteiként olvashatók, az alábbi cím alatt: Bekezdések egy karanténkultúráról szóló monográfiából 1–40. (A 23. oldalon azt is megtudjuk, hogy a Nap Kiadó Kaleidoszkóp könyvek c. sorozatának 43. darabja lesz.) Ezáltal termékeny feszültség jön létre a jelen idejű (le)jegyzetelés és a jövőből induló visszatekintés közt.”
Vida Gergely Járványon innen, karanténon túl című kritikája az Irodalmi Szemle oldalán olvasható teljes terjedelemben.
Kategóriák: Tőlünk | Címkék: Gazdag József, H. Nagy Péter, Vida Gergely
Macsovszky-blokk az Irodalmi Szemle nyári számában →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Rebeka Pap a könyvfesztivál Irena Brežná-beszélgetéséről a Prae-n
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában